
Өскемен 2026 жыл
Қазақстан Республикасының Кәсіпкерлік кодексіне сәйкес жоспардан жоспардан тыс тексеру және бақылау субъектісіне (объектісіне) бару арқылы профилактикалық бақылау

Профилактикалық бақылау мен жоспардан тыс тексерудің ерекшеліктері.

Қазақстан Республиксы Кәсіпкерлік және Жер кодексіне сәйкес жердің пайдаланылуы мен қорғалуы жөніндегі мемлекеттік бақылауды бару арқылы жүргізудің екі түрі бар. Бірінші түрі - алдын алу-профилактикалық сипаттағы профилактикалық бақылау, екінші түрі - жоспардан тыс тексерулер.
Бақылау мен қадағалау субъектісіне (объектісіне) бару арқылы профилактикалық бақылау – бақылау және қадағалау органдары бақылау мен қадағалау субъектісіне (объектісіне) бару арқылы жүргізетін бақылауды білдіреді және оның нәтижелері бойынша бұзушылықтар анықталған жағдайда бақылау мен қадағалау субъектілеріне әкімшілік іс жүргізуді қозғамай оларды жою туралы нұсқама шығарылады, сондай-ақ Қазақстан Республикасының заңдарында көзделген жағдайларда жедел ден қою шаралары қолданылады. 
Профилактикалық бақылауды жүргізу үшін жердi пайдалану мен қорғауды мемлекеттiк бақылауды жүзеге асыратын мемлекеттік мекеме тәуекел дәрежесін ескере отырып  жарты жылдық тізім жасақтайды. Жарты жылдық тізімде профилактикалық бақылаудан өтетін субъектілер тізімі жасақталады. 
Нақты бақылау мен қадағалау субъектілеріне (объектілеріне) қатысты анықталған және осы жоспардан тыс тексеруді тағайындауға негіз болған фактілер мен мән-жайлар жоспардан тыс тексеруге жатады.
Бақылау мен қадағалау субъектілерін (объектілерін) жоспардан тыс тексеруге мыналар негіз болып табылады:
Кәсіпкерлік кодекс 144-бап 5 тармақ
3 тармақша сенімді негіздер және растайтын дәлелдемелер болған кезде Қазақстан Республикасы заңнамасының талаптарын бұзушылықтар бойынша жеке және заңды тұлғалардың жолданымдары;
4 тармақша адамның өміріне, денсаулығына, қоршаған ортаға, жеке және заңды тұлғалардың, мемлекеттің құқықтары мен заңды мүдделеріне зиян келтірудің нақты фактілері бойынша не зиян келтіру қатері туралы прокурордың талаптары;
5 тармақша заңнамасының талаптарын бұзушылықтардың нақты фактілері бойынша мемлекеттік органдардың жолданымдары.

Тексеруді тағайындау туралы акті мен тексеру парақшасы


Жоспардан тыс тексеру және бақылау субъектісіне (объектісіне) бару арқылы профилактикалық бақылауды ашу үшін лауазымды тұлға тексеруді тағайындау туралы актіні құқықтық статистика және арнаулы есепке алу саласындағы уәкілетті органда міндетті түрде тіркейді.
Тексеруді тағайындау туралы актіде мыналар көрсетіледі:
1) актінің күні мен тіркеу нөмірі;
2) мемлекеттік мекеменің атауы;
3) тексеруді жүргізуге уәкілеттік берілген адамның (адамдардың) тегі, аты, әкесінің аты және лауазымы;
4) тексеруді жүргізу үшін тартылатын мамандар, сарапшылар және консультанттар туралы мағлұмат;
5) тексеру жүргізілетін субъектінің атауы немесе бақылау мен объектілерінің тізбесі, аумақтың учаскесі;
6) тексеруді жүргізу тағайындалған жеке тұлғаның тегі, аты, әкесінің аты, оның тұрған жері, сәйкестендіру нөмірі, тексерудің нысанасы;
7) тексеруді жүргізу мерзімі;
8) тексеру жүргізудің негіздері, оның ішінде міндетті талаптары, тексеруге жататын нормативтік құқықтық актілер;
9) тексеруді жүргізу кезеңі;
10) тексеру жүргізілетін субъектінің көзделген құқықтары мен міндеттері;
11) актілерге қол қоюға уәкілеттік берілген адамның қолтаңбасы және мемлекеттік органның мөрі;
12) заңды тұлға басшысының не оның уәкілетті адамының, жеке тұлғаның тексеруді тағайындау туралы актіні алғаны немесе алудан бас тартқаны туралы қолтаңбасы.
Тексеруді тағайындау туралы актімен бірге лауазымды тұлға тексеру парақшасын дайындайды. Тексеру парақшасында тексеруді тағайындаған мемлекеттік орган, тексеруді тағайындау туралы акті, тексеру жүргізілетін субъекті жөнінде мәлімет, тексерілетін талаптар тізбесі көрсетіледі.


Тексеру жүргізу мерзімдері

Кәсіпкерлік кодекс 148-бап. Бақылау мен қадағалау субъектісіне (объектісіне) бару арқылы профилактикалық бақылауды және (немесе) тексеруді жүргізу мерзімдері.
      1. Бақылау мен қадағалау субъектісіне (объектісіне) бару арқылы профилактикалық бақылауды және (немесе) тексеруді жүргізу мерзімдері алдағы жұмыстардың көлемі, сондай-ақ қойылған міндеттер ескеріле отырып белгіленеді және ол:
      1) микрокәсіпкерлік субъектілері үшін – бес жұмыс күнінен аспауға және бес жұмыс күніне дейін ұзартылуға тиіс;
      2) шағын, орта және ірі кәсіпкерлік субъектілері үшін, сондай-ақ жеке кәсіпкерлік субъектілері болып табылмайтын бақылау мен қадағалау субъектілері үшін:
      жоспардан тыс тексерулерді жүргізу кезінде – он жұмыс күнінен аспауға және он жұмыс күніне дейін ұзартылуға тиіс.

Тексеру қорытындысы бойынша жүргізілетін шаралар.

[bookmark: _GoBack]Тексеріс тағайындау туралы актіні заңмен көзделген тәртіппен тіркеп, бекітілген мерзімде тексеру шараларын Кәсіперлік кодекстің талаптарына сай жүргізігенне соң лауазымды тұлғамен тексеру нәтижелері туралы акт шығарылады. Бұзушылықтар анықталған жағдайларда, лауазымды тұлға анықталған бұзушылықтарды жою туралы нұсқама жасайды. Профилактикалық бақылау қорытындысы бойынша анықталған заң бұзышылқты жою үшін, тек қана нұсқама ұсынылса, жоспардан тыс тексеру кезінде бұзушылықтарды жою туралы нұсқамамен бірге Қазақстан Республикасы әкімшілік құқық бұзушылық туралы кодексінде көрсетілген баптарға сәйкес заңды бұзған тұлғаға айыпбұл беріледі.

